Concert de la Rondalla La Il.lusió de l’AAM dedicat a la dona : Ajuntament Callosa d'en Sarrià
Inici » Igualtat » Concert de la Rondalla La Il.lusió de l’AAM dedicat a la dona
Concert de la Rondalla La Il.lusió de l’AAM dedicat a la dona
prensa | 7 març, 2018
La Casa de Cultura va acollir ahir un concert de la Rondalla La Il.lusió de l’AAM programat dins de la Setmana de la Dona.
Durant l’actuació, l’Associació d’Ames de Casa, al costat de l’edil d’Igualtat i Sanitat, Rosa Mari Savall, va aprofitar per a fer lliurament a l’associació Anémona (Grupo de autoayuda para mujeres con cáncer de mama y ginecológico) d’un xec per valor d’1.500 euros, recaptats en la passada Marxa Solidària en Família contra el Càncer. En total es van recaptar 8.000 euros, dels quals 1.500 s’han lliurat a Anémona i la resta es lliuraran a l’Associació Espanyola Contra el Càncer (AECC).
Els actes de la Setmana de la Dona continuaran aquesta vesprada amb el taller ‘Sóc dona. Atreveix-te a descobrir la teua pròpia essència’, a càrrec d’Esther Ferrer i Martín Llorens.
Demà dijous, 8 de març, se celebrarà un homenatge a les dones de Callosa d’en Sarrià dedicades a l’ensenyament en la dècada dels anys 60 i 70. L’acte començarà a partir de les 19.00 hores, en la Casa de Cultura, amb l’actuació de l’aula de dansa contemporània de la Universitat d’Alacant ‘In Love’.
El divendres, dia 9 de març, tindrà lloc a Finestrat la Trobada Comarcal de Dones de la Marina Baixa, en la qual participarà Callosa d’en Sarrià. Les inscripcions es formalitzaran en la Casa de Cultura. El preu és de 10 euros i les places són limitades.
« Recital de poesia amb motiu de la Setmana de la Dona
Comencen les obres de reparació del carrer Plataner »